Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 845/14/7701	Bardejov, 5.3.2015
EEČ : 2-54-40-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
Podľa § 224 ods. 1 Trestného poriadku obvinený XXXXX poukázal sumu na všeobecne prospešné účely vo výške 60,-€.

	Z tejto sumy obvinený XXXXX 50%  teda sumu 30,-€ poukazuje na všeobecno prospešné účely pre Dobrovoľný hasičský zbor Kurov, so sídlom Kurov 39, 085 04 Kružľov, IČO:001774745324. Číslo účtu:4019720129/7500, ČSOB, a. s. XXXXX, IBAN: SK85 7500 0000 0040 1972 0129. 

	Podľa § 224 ods. 2 Trestného poriadku z uvedenej sumy 50% patrí štátu na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-XXXXXVYS-BJ-2014.
dňa 05.07.2014 v čase okolo 12.00 hod. pred budovou Obecného úradu v obci XXXXX okres XXXXX, fyzicky napadol XXXXX, narodeného XXXXX v Bardejove, trvale bytom XXXXX, okres XXXXX a to tak, že ho zovretou päsťou pravej ruky do oblasti tváre, čím  mu takto spôsobil zranenie a to otvorenú zlomeninu sánky vpravo a zlomeninu uhla sánky s dobou liečenia a práceneschopnosťou od 05.07.2014 do 26.08.2014 podľa znaleckého posudku číslo 07/15, ktorý vyhotovil znalec  z odboru zdravotníctva XXXXX,

Odôvodnenie: 
Vyšetrovateľ Okresného riaditeľstva PZ, odboru kriminálnej polície XXXXX uznesením zo dňa 30.11.2014 sp. zn. ČVS: ORP-XXXXXVYS-BJ-2014 vzniesol obvinenie XXXXX pre prečin ublíženia na zdraví podľa § 156 ods. 1, ods. 3 písm. c/ Trestného zákona, ktorého sa dopustil tak, ako je to uvedené vo výrokovej časti tohto uznesenia.

	Obvinený XXXXX v prípravnom konaní pred vyšetrovateľom sa ku skutku, ktorý je mu kladený za vinu priznal a tento oľutoval. V tejto veci obvinený XXXXX a poškodený XXXXX, bytom XXXXX dňa 20.02.2015 na Okresnom súde XXXXX,  boli poučení o podstate zmieru podľa § 220 Trestného poriadku a následne pred probačným a mediačným úradníkom urobili dohodu o uzatvorení zmieru.

	Poškodený v dohode o zmieri vyhlásil, že voči obvinenému si neuplatňuje žiadnu náhradu škody, nakoľko škodu, ktorá mu vznikla vo výške 3.200,-€ mu obvinený uhradil a do budúcna si nebude uplatňovať ďalšie iné nároky.

	Obvinený XXXXX na verejnoprospešné účely zložil čiastku 60 - €, pričom 50% uvedenej čiastky poukázal štátu na pomoc obetiam násilia a 50% poukázal konkrétnemu adresátovi, ktorého adresa je uvedená vo výrokovej časti tohto uznesenia. Obvinený XXXXX a poškodený XXXXX súhlasili so schválením zmieru. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecnoprospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci.

	V danom prípade sú splnené zákonom predpísané podmienky na postup podľa § 220 ods. 1 Trestného poriadku a to na schválenie zmieru a zastavenie trestného stíhania.   Podľa   § 156 ods. 3 Trestného zákona za tento prečin je možné uložiť trest odňatia slobody na dva roky až päť rokov. Obvinený tak v prípravnom konaní ako aj v dohode o zmieri vyhlásil, že spáchal skutok za ktorý je stíhaný a že toto vyhlásenie vykonal slobodne, vážne a určito. Bolo preukázané, že obvinený sa s poškodeným dohodol, a poškodenému uhradil škodu, ktorú požadoval. Obvinený zložil na účet prokuratúry peňažnú sumu určenú konkrétnemu adresátovi a táto sumu nie je neprimeraná závažnosti spáchanému prečinu. Obvinený XXXXX nebol doposiaľ súdne trestaný a nemá žiadny záznam v evidencii priestupkov.  

	Vzhľadom k uvedenému bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor